Diari Oficial de la Generalitat Valenciana


Sumari del DOGV 5352, del 22-09-2006 (2006/10114)

RESOLUCIÓ de 5 de setembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació de l'acord marc de col·laboració per al desenrotllament i promoció turística del producte «Estacions Nàutiques».
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5352

Data del DOGV
:   22-09-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/10254


Data del document
:   05-09-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Turisme
    * cooperació administrativa
    * administració central
    * política de turisme
    * navegació marítima

RESOLUCIÓ de 5 de setembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació de l'acord marc de col·laboració per al desenrotllament i promoció turística del producte «Estacions Nàutiques». [2006/F10346]  
Subscrit, després de la tramitació prèvia reglamentària, entre l'Institut de Turisme d'Espanya, les comunitats autònomes d'Andalusia, Principat d'Astúries, Illes Balears, Catalunya, Galícia, Regió de Múrcia, Comunitat Valenciana i l'Associació Espanyola d'Estacions Nàutiques, el 26 de gener de 2006, un acord marc de col·laboració per al desenrotllament i promoció turística del producte «Estacions Nàutiques», i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat acord, que ha quedat inscrit en el Registre de Convenis amb el número 0686/2006, i que figura com a annex d'esta resolució.  
València, 5 de setembre de 2006.. El director general de Relacions amb les Corts i Secretariat del Govern: Antonio V. Peral Villar.  
Acord marc de cooperació per al desplegament i promoció turística de l'Associació Espanyola d'Estacions Nàutiques  
Madrid, 26 de gener de 2006  
En presència de Raimon Martínez Fraile, secretari general de Turisme, com a vicepresident primer executiu de Turespaña (RD 846/2004, de 23 d'abril. BOE de 24.04.2004).  
Reunits  
Amparo Fernández González, directora de l'Institut de Turisme d'Espanya, Turespaña, que actua en nom i representació d'eixe organisme per delegació de competències del vicepresident de Turespaña, segons la Resolució de 27 de setembre de 2005, BOE número 251, de 20 d'octubre de 2005.  
Ana Gómez Gómez, directora general de Promoció i Comercialització Turística de la Conselleria de Turisme, Comerç i Esport de la Junta d'Andalusia, en virtut del nomenament realitzat mitjançant Decret 316/2004, de 18 de maig, BOJA número 99, de 21 de maig, per delegació del conseller de Turisme, Comerç i Esport, mitjançant l'Orde de 23 de gener de 2006.   
Elisa Llaneza Álvarez, directora general de Turisme de la Conselleria de Cultura, Comunicació Social i Turisme del Principat d'Astúries, com a vicepresidenta del Consell d'Administració de la Societat Regional de Turisme, SA, d'Astúries, en virtut de l'escriptura d'elevació d'acords socials de data 19 de setembre de 2003.  
Joan Flaquer i Ruitort, conseller de Turisme de la Comunitat Autònoma de les Illes Balears, que intervé com a president de l'Institut Balear del Turisme (Ibatur), facultat per a això d'acord amb l'article 5.1.f) del Decret 6/2004, de 23 de gener, pel qual s'organitza, reestructura i regula l'empresa pública encarregada de la promoció turística de les illes Balears.  
M. Isabel Galobardes Mendoza, directora general de Turisme, de la Conselleria de Comerç, Turisme i Consum, de la Generalitat de Catalunya, com a presidenta del Comité Executiu de Turisme de Catalunya, segons el Decret de 7 de gener del 2004 (Diari Oficial de la Generalitat de 13 de gener de 2004) i Consell General de Turisme de Catalunya de 9 de febrer de 2004.  
Rubén C. Lois González, conseller delegat de la Societat d'Imatge i Promoció Turística de Galícia, SA (Turgalicia) de la Xunta de Galícia, degudament autoritzat per a este acte en virtut dels poders conferits com a conseller delegat i elevats a escriptura pública amb data 20 de setembre de 2005, davant del notari del Col·legi de Galícia Álvaro Moure Goyanes, amb el número 2.863 del seu protocol.  
Elena García Cartagena, consellera delegada de l'empresa pública Regió de Múrcia Turística, SA, de la Regió de Múrcia, degudament autoritzada per a este acte en virtut dels poders conferits com a consellera delegada i elevats a escriptura pública amb data 5 de març de 2002, davant del notari de Múrcia Carlos Peñafiel de Río amb el número 1026 del seu protocol.  
Milagrosa Martínez Navarro, consellera de Turisme i presidenta de l'Agència Valenciana del Turisme, que intervé en nom i representació d'esta última, entitat de dret públic de la Generalitat Valenciana, en virtut del Decret 7/2004, de 27 d'agost (DOGV núm. 4.830, de 30 d'agost).  
Narcís Coll Ferrer, amb DNI número 79448480Q, president de l'Associació Espanyola d'Estacions Nàutiques, CIF O27710762, amb domicili social en Los Alcázares (Múrcia), carrer Fuster, s/n, Edifici Pintor Hernández Carpe, elegit per un període de dos anys en la reunió de l'Assemblea General de 30 de gener de 2004, amb capacitat per a subscriure el present conveni d'acord amb els articles 22 i 23 dels Estatuts de l'associació.  
Carlos Abella Picazo, president de la Societat Estatal de Gestió d'Informació Turística, SA (Segitur), amb CIF A-81874984, i domicili a Madrid 28136, carrer José Lázaro Galdiano, núm. 4, que actua en nom i representació de Segitur.  
Les parts es reconeixen mútuament plena competència i capacitat legal per a formalitzar el present acord, i a l'efecte  
Exposen  
1r. Que la Secretaria General de Turisme ha recolzat el projecte de les Estacions Nàutiques des de l'any 1998, i ha desplegat un model d'estructuració i disseny que possibilita la inclusió de nous membres en el futur, tot assegurant la qualitat del servici en l'àmbit de les empreses d'activitats de turisme nàutic, per a donar lloc a la creació de la Xarxa Espanyola d'Estacions Nàutiques.  
2n. Que les comunitats autònomes esmentades tenen a càrrec seu l'impuls i l'execució de les polítiques turístiques corresponents en relació a la promoció de la qualitat i innovació, el desplegament, la millora, informació i difusió del sector turístic, tot potenciant dita oferta, per mitjà de la comercialització, la informació i difusió del producte turístic i, en general, la realització de les activitats necessàries per a una promoció millor de l'oferta turística, així com la modernització i adequació de la indústria turística a les tendències de la demanda.  
3r. Que l'Associació Espanyola d'Estacions Nàutiques, d'ara en avant AEEN, és una associació sense finalitat lucrativa que es creà l'any 1998, i té el suport de la Secretaria General de Turisme, i que en l'actualitat està formada, per una sèrie de destins repartits per tot el litoral espanyol de les comunitats autònomes d'Andalusia, Principat d'Astúries, Illes Balears, Catalunya, Galícia, Regió de Múrcia i Comunitat Valenciana, que té com a objectiu principal afavorir la promoció i comercialització del turisme nàutic a Espanya, coordinant les activitats en benefici de la globalitat de les estacions membres i garantint que el producte que s'oferix siga de qualitat. Una estació nàutica és un espai turístic i recreatiu que permet la pràctica del turisme nàutic, entés com a vacances actives en contacte amb l'aigua, amb la possibilitat de realitzar tot tipus d'activitats nàutiques en temps d'oci: vela lleugera, vela de creuer, motor, planxa de vela, surf, submarinisme, piragüisme, rem, xàrter de creuers, etc., compartint l'activitat nàutica amb l'allotjament i el gaudi de la naturalesa i l'oferta turística i recreativa de l'entorn.   
4t. Que el turisme esportiu i de naturalesa és un dels productes amb major potencial de creixement, per la qual cosa amb la finalitat d'incrementar la presència del producte estació nàutica en els distints mercats nacionals i internacionals, donant a conéixer el concepte d'estació nàutica per a atraure a un nombre més gran de turistes amb interessos per les activitats nàutiques, l'Institut de Turisme d'Espanya, les diferents comunitats autònomes i l'Associació Espanyola d'Estacions Nàutiques consideren convenient establir un pla de promoció i suport a la comercialització que contribuïsca, igualment, a la diversificació i desestacionalització de l'oferta espanyola de turisme nàutic, que done continuïtat i contemple de forma sistemàtica i coordinada les diferents accions de promoció que s'estan fent en l'actualitat.  
Per això, les parts per a materialitzar este pla de promoció i suport a la comercialització estimen oportú formalitzar un conveni de col·laboració d'acord amb les següents   
Clàusules  
Primera. Objecte  
Constituïx l'objecte d'este conveni l'establiment d'un acord de col·laboració entre l'Institut de Turisme d'Espanya, Turespaña, les comunitats autònomes d'Andalusia, Principat d'Astúries, Illes Balears, Catalunya, Galícia, Regió de Múrcia i Comunitat Valenciana a través de les seues entitats de promoció turística i l'Associació Espanyola d'Estacions Nàutiques mitjançant l'exercici d'actuacions conjuntes dirigides a establir i desplegar un pla de promoció i de suport a la comercialització del producte «Estació Nàutica» en els mercats nacional i internacional.  
Este conveni de col·laboració té com a objectiu la conversió efectiva de les estacions nàutiques espanyoles en un producte turístic definit i diferenciat, que permeta la seua presència en el mercat amb una marca pròpia que identifique les estacions nàutiques com un producte de referència entre els diferents que componen el turisme nàutic.  
Per a això totes les parts firmants actuaran conjuntament en un marc definit, que permeta unir esforços en una sèrie d'àmbits que contribuïsquen al reconeixement i valoració pel mercat del producte turístic definit com a estació nàutica.  
Segona. Pla de promoció i suport a la comercialització   
Turespaña, les comunitats autònomes d'Andalusia, Principat d'Astúries, Illes Balears, Catalunya, Galícia, Regió de Múrcia i Comunitat Valenciana i l'Associació Espanyola d'Estacions Nàutiques, definiran de comú acord les línies bàsiques del pla de promoció i comercialització que inclourà la definició dels mercats emissors d'actuació, les ferramentes de promoció i canals de distribució més adequats, a partir de les anàlisis de mercat realitzats per Turespaña i la seua xarxa d'OET i altres estudis i treballs específics de segmentació inclosos en el Pla d'Objectius de Promoció Exterior del Turisme o que aporte la pròpia AEEN.  
A fi de desplegar este pla, cada any es definirà de comú acord un Pla Anual d'Actuació que inclourà els projectes i activitats que es realitzaran conjuntament, respectant sempre el que establix este conveni marc i els termes de finançament que figuren en la clàusula següent. En les actuacions es diferenciaran les que pel seu caràcter internacional afecten Turespaña i que seran finançades per Turespaña i l'AEEN, d'aquelles en què es considerarà la participació únicament de les comunitats autònomes firmants junt amb l'AEEN per ser àmbits d'actuació de competència estrictament autonòmica.   
Tercera. Finançament   
Turespaña finançarà un pla de promoció i suport a la comercialització internacional.   
Dins del citat Pla i seguint el criteri proporcional fixat en el Pla d'Objectius de Turespaña per als Clubs de Producte, Turespaña s'encarregarà de finançar el 70% de la campanya anual de publicitat internacional. Addicionalment Turespaña dins del pla de promoció i suport a la comercialització internacional finançarà accions de màrqueting on line, edició de material promocional i accions de suport a la comercialització com ara: assistència a fires, trobades professionals, presentacions de producte, així com jornades directes o inverses previstes dins del pla de promoció.  
L'aportació total de Turespaña al pla de promoció i suport a la comercialització internacional, serà com a mínim igual a l'import que el conjunt d'allò que s'ha aportat per les comunitats autònomes al pla de promoció i suport a la comercialització nacional.  
Quarta. Contingut del pla promoció i suport a la comercialització internacional  
El pla de promoció i suport a la comercialització internacional inclourà les següents línies d'actuació:  
1. Imatge i comunicació internacional.  
Turespaña i l'AEEN es comprometen a realitzar campanyes conjuntes de publicitat internacional, finançades conforme al criteri proporcional fixat en el Pla d'Objectius de Turespaña per als Clubs de Producte segons el qual Turespaña finançarà el 70% i l'AEEN el 30%.   
La realització d'estes campanyes conjuntes i cofinançades de publicitat estaran destinades a recolzar la comercialització del producte concret «Estacions Nàutiques», amb una orientació de segmentació en el pla de mitjans que permeta aconseguir els nínxols específics de mercat amb interés potencial en estes ofertes turístiques, així com, una vegada desplegat, un canal de distribució directa d'estes ofertes, donar a conéixer no sols l'existència del producte sinó el seu canal de promoció i venda.  
Igualment, Turespaña es compromet a utilitzar els visuals relatius a activitats nàutiques de la seua campanya internacional de publicitat adaptats a cada acció.   
Esta acció publicitària utilitzarà el lay out que empre Turespaña en les seues campanyes internacionals però amb un visual específic per a esta marca, adaptat al missatge que vulga transmetre l'Associació Espanyola d'Estacions Nàutiques.  
Estes campanyes internacionals estarien així mateix obertes a la possibilitat d'una participació per altres institucions (comunitats autònomes, corporacions locals, etc.), distribuint-se en este cas el finançament entre elles a parts iguals (Turespaña, comunitats autònomes, club de producte), i requeriran l'acord exprés de l'Associació Espanyola d'Estacions Nàutiques.  
2. Màrqueting on line.  
Per les característiques dels productes previstos en este programa tendents a satisfer nínxols específics de demanda, la seua absència majoritària dels canals de distribució organitzada dels mercats internacionals i l'elevada presència en la majoria dels casos de turisme independent, es considera una prioritat dins d'este pla el treball de la promoció i comercialització d'estes ofertes turístiques en la xarxa, per mitjà de la constitució dels corresponents clubs d'e-producte.  
Els principals aspectes a considerar serien:  
. La creació d'un microsite específic en Spain.info que incloga la informació no sols de les característiques del producte i recursos turístics associats, sinó el catàleg d'ofertes i la seua comercialització.  
. La integració de sistemes de reserves on line al directori de centrals de reserva de Spain.info.   
. La realització de campanyes de promoció i màrqueting on line que incloguen:  
· Publicitat on line.  
· Campanyes de e-màrqueting, incloent la realització de news letter, campanyes d'e-mail i altres accions directes.   
· Promocions d'ofertes o esdeveniments especials per mitjà d'una acció orientada a les versions de Spain.info en els mercats objectiu.  
El finançament d'este tipus d'accions de màrqueting on line, s'ajustarà a les normes generals d'actuació conjunta de Turespaña i Segitur.  
3. Material promocional  
Amb caràcter general es considera que la informació completa sobre l'oferta d'estos productes ha d'arreplegar-se preferentment en la pàgina web Spain.info on resulta més fàcil el seu manteniment actualitzat.  
No obstant hi ha alguns tipus de publicacions que poden resultar convenients (fullets promocionals, catàlegs de venda, etc.).   
En funció de les necessitats en cada cas podrà acordar-se l'edició conjunta d'este material. El format i disseny extern haurà de procurar respectar un format i línia editorial única que serà definida per Turespaña per a este tipus de publicacions.   
L'AEEN assumirà el cost del disseny i preimpressió, incloses les arts finals i Turespaña assumirà les despeses d'impressió de les dites publicacions, així com la seua distribució.  
4. Accions de suport a la comercialització internacional  
La participació en fires s'ajustarà als termes generals de les convocatòries de Turespaña. La realització d'un altre tipus de trobades professionals com a jornades directes i inverses o presentacions de producte, s'ajustarà així mateix a les normes generals d'actuació de Turespaña.  
Es consideraran especialment adequades les accions de màrqueting directe mitjançant l'enviament de publitrameses amb ofertes comercials concretes a una selecció de consumidors potencialment interessats.   
5. Altres accions  
Les parts de mutu acord podran dur a terme durant el desplegament del conveni, un altre tipus d'accions de promoció i suport a la comercialització, sempre acords amb els criteris i sistemes de finançament establit en el present conveni marc, que hauran d'ajustar-se a les normes generals d'actuació de Turespaña.  
Cinquena. Contingut del pla de promoció i suport a la comercialització nacional  
Així mateix es desplegaran una sèrie d'accions en el mercat nacional com a fires, jornades inverses, jornades directes, campanya de publicitat i comunicació en premsa, ràdio o televisió, promocions encreuades, campanyes de sensibilització internes, gabinet de premsa, organització d'esdeveniments i materials relacionats amb este, accions en centres comercials o semblants, presentacions de producte, accions de màrqueting directe, accions de relacions públiques, màrqueting on line, manteniment i actualització de la web de l'AEEN, merchandising, accions de beanch marking, desenvolupament d'elements que ajuden a implantar una imatge corporativa comuna (banderes o banderoles, tanques publicitàries, senyalítica, oficines d'atenció al client especialitzades) així com publicacions.  
Del finançament d'este pla de promoció i suport a la comercialització nacional quedarà exclosa Turespaña.  
Sisena   
En els distints Plans Anuals d'Actuació es determinaran les distintes responsabilitats que hi tindran les parts firmants.  
Setena. Vigència   
El present acord marco de col·laboració produirà efectes des del moment de la seua firma, amb una vigència de tres anys.  
Vuitena. Comité de seguiment  
Les parts es comprometen a crear un comité de seguiment, constituït per un representant de cada part firmant, l'objectiu del qual serà el d'anar coneixent el desplegament de les actuacions concretes propostes per l'Associació Espanyola d'estacions Nàutiques, i el de comprovar la seua correcta aplicació.  
Nou. Resolució  
El present conveni podrà ser resolt per acord de les parts o per decisió unilateral d'una d'elles motivada per l'incompliment de les seues obligacions d'alguna de les altres parts, la qual cosa haurà de comunicar-se a les altres parts amb tres mesos d'antelació.  
Deu  
El present conveni de col·laboració queda exclòs del text refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny, d'acord amb el que preveu l'article 3.1.d), si bé se li aplicaran els principis que sustenten la dita llei per a resoldre els dubtes i llacunes que durant la seua execució pogueren presentar-se.  
La resolució de les controvèrsies que pogueren plantejar-se sobre la interpretació i execució del present conveni hauran de resoldre's de mutu acord de les parts. En cas contrari serà l'orde jurisdiccional contenciosa administrativa el competent per a resoldre les qüestions litigioses que pogueren suscitar-se entre les parts en ocasió del seu desplegament.  
I en prova de conformitat, firmen les parts el present conveni, en dos exemplars, quedant un exemplar en poder de cada una d'elles, en el lloc i la data assenyalats en l'encapçalament.  
El secretari general de Turisme: Raimon Martínez Fraile.  
La directora de l'Institut de Turisme d'Espanya-Turespaña: Amparo Fernández González.  
La directora general de Promoció i Comercialització Turística d'Andalusia: Ana Gómez Gómez.  
La vicepresidenta del Consell d'Administració de la Societat Regional de Turisme, SA, d'Astúries: Elisa Llaneza Álvarez.  
El conseller de Turisme de la Comunitat Autònoma de les Illes Balears-president de l'Institut Balear del Turisme (Ibatur): Joan Flaquer Ruitort.  
La directora general de Turisme de la Generalitat de Catalunya: M. Isabel Galobardes Mendoza.  
El conseller delegat de la Societat d'Imatge i Promoció Turística de Galícia, SA (Turgalicia): Rubén C. Lois González.  
La consellera delegada de la Regió de Múrcia Turística, SA: Elena García Cartagena.  
La consellera de Turisme de la Generalitat Valenciana: Milagrosa Martínez Navarro.  
El president de l'Associació Espanyola d'Estacions Nàutiques: Narcís Coll Ferrer.  
El president de Segitur: Carlos Abella Picazo.